FI Euroopan unionin virallinen lehti C 231/4

ILMOITUS NESTEMÄISTEN JA KAASUMAISTEN HIILIVETYJEN ETSIMISTÄ KOSKEVASTA LUPAHAKEMUKSESTA (NS. CASE LA ROCCA -LUPA)

SISILIAN ALUE

ASSESSORATO REGIONALE DELL'ENERGIA E DEI SERVIZI DI P.U. (ALUEELLINEN ENERGIA- JA PERUSPALVELUVIRASTO) – DIPARTIMENTO REGIONALE DELL’ENERGIA (ALUEELLINEN ENERGIAVIRASTO)

UFFICIO REGIONALE PER GLI IDROCARBURI E LA GEOTERMIA (U.R.I.G.) (HIILIVEDYISTÄ JA GEOTERMIIKASTA VASTAAVA TOIMISTO)

2013/C 231/06

Irminio S.r.l. -yritys, jonka päätoimipaikan osoite on Via Principe di Villafranca, 50 – 90139 Palermo Italia (verotunnus P.IVA/C.F. 03922140821, REA n. 160160) ja joka on rekisteröity Palermon kauppakamariin, on 3. huhtikuuta 2013 päivätyllä hakemuksella pyytänyt 3. heinäkuuta 2000 annetun Sisilian hallintoalueen lain (L.R.S.) nro 14 nojalla alueellisen energia- ja peruspalveluviraston johtajalta, joka on toimivaltainen viranomainen myöntämään etsimislupia Sisilian hallintoalueella ja jonka toimipaikan osoite on Viale Campania 36 – 90144 Palermo, Italia, lupaa etsiä nestemäisiä ja kaasumaisia hiilivetyjä (ns. Case la Rocca -lupa) 8 000 hehtaarin (80 km2) suuruisella alueella, joka sijaitsee Ragusan maakunnan alueella Ragusan kunnassa. Alueen rajat on merkitty mittakaavassa 1:100 000 laaditun I.G.M.I.:n.kartan lehdellä 276 (Ragusa) ja I.G.M.I.:n tauluissa nro 276 IV SO (Donnafugata), 276 III NE (Donnalucata), 276 IV SE (Monte Renna) ja 276 IV NE (Comiso).

Lupahakemuksen kohteena oleva alue on epäsäännöllisen monikulmion muotoinen, ja sitä rajaavat suorat linjat kulmapisteiden A, B, C, D, E, F, G ja H välillä.

Kulmapisteet ovat seuraavat:

A. Kulmapiste, joka on sama kuin lupahakemuksen ”Contrada Giardinello” kulmapiste O. Se sijaitsee Casa Veninata -rakennuksen pohjoiskulmassa C.da Stanislaossa (taulu 276 IV SO Donnafugata).

B. Kulmapiste, joka on sama kuin lupahakemuksen ”Contrada Giardinello” kulmapiste N. Se sijaitsee C.da Castiglionessa 580 metrin korkeudessa sijaitsevan rakennuksen pohjoiskulmassa noin 350 metriä Villa Arezzosta pohjoiseen/luoteeseen (taulu 276, IV NE Comiso).

C. Kulmapiste, joka on sama kuin lupahakemuksen ”S. Anna” kulmapiste B. Se sijaitsee C.da Cento pozzissa Case Cosentinon koilliskulmassa (taulu 276, IV NE Comiso).

D. Kulmapiste, joka on sama kuin lupahakemuksen ”S. Anna” kulmapiste A. Se vastaa Villa Monelli -rakennuksen eteläkulmaa C.da Badiassa (taulu 276 IV SE Monte Renna).

E. Kulmapiste, joka on sama kuin lupahakemuksen ”S. Anna” kulmapiste E. Se sijaitsee C. da Giubilianassa Casa Nifosin pohjoiskulmassa 446 metrin korkeudessa (taulu 276, IV SE Monte Renna).

F. Kulmapiste, joka on sama kuin lupahakemuksen ”S. Anna” kulmapiste D. Se sijaitsee C.da Cimillàn lähellä liittymän länsikulmassa 577 metrin korkeudessa 5–6 km päässä tiestä, joka yhdistää Ragusan Marina di Ragusaan (taulu 276, IV SE Monte Renna).

G. Kulmapiste, joka on sama kuin lupahakemuksen ”Ragusa” kulmapiste G ja lupahakemuksen ”Irminio” kulmapiste B. Sen muodostaa kalkkikivipylväs, joka vastaa C.da Pozzillossa sijaitsevan Case Arezzon länsikulmaa (taulu 276, IV SE Monte Renna).

H. Kulmapiste, joka on sama kuin lupahakemuksen ”Contrada Giardinello” kulmapiste P. Se sijaitsee C.da Perronessa 75 metrin korkeudessa noin 325 metriä C.da Perronellosta kaakkoon sijaitsevan rakennuksen kaakkoiskulmassa (taulu 276 III NE Donnalucata).

Maantieteelliset koordinaatit

Kulmapiste Itäistä pituutta (M. Mario) Pohjoista leveyttä Kulmapiste A 2° 06′ 02,85″ 36° 52′ 29,92″ B 2° 10′ 41,42″ 36° 55′ 59,93″ C 2° 14′ 07,72″ 36° 55′ 08,73″ D 2° 09′ 26,66″ 36° 53′ 12,66″ E 2° 10′ 50,50″ 36° 51′ 35,87″ F 2° 13′ 35,88″ 36° 52′ 51,54″ G 2° 13′ 01,00″ 36° 50′ 51,09″ H 2° 09′ 16,10″ 36° 47′ 59,10″

Samaa aluetta koskevia lupahakemuksia voidaan jättää 90 päivän ajan siitä, kun tämä ilmoitus julkaistaan Euroopan unionin virallisessa lehdessä. Tämän jälkeen saatuja hakemuksia ei oteta huomioon. Luvasta päätetään kuuden kuukauden kuluessa lupahakemusten viimeisestä jättöpäivästä. Direktiivin 94/22/EY 5 artiklan 1 kohtaan viitaten ilmoitetaan lisäksi, että etsintään, hyödyntämiseen ja tuotantoon tarkoitettujen lupien ensisijaiset myöntämisperusteet on julkaistu 19. joulukuuta 1998 Euroopan yhteisöjen virallisessa lehdessä C 396, jolloin viitataan direktiivin 94/22/EY saattamisesta osaksi kansallista lainsäädäntöä 25. marraskuuta 1996 annettuun tasavallan presidentin asetukseen nro 625 (julkaistu 14. joulukuuta 1996 Italian tasavallan virallisessa lehdessä Gazzetta ufficiale della Repubblica Italiana nro 293). Tärkeimmät myöntämisperusteet määritetään edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 (julkaistu 7. heinäkuuta 2000 Sisilian hallintoalueen virallisessa lehdessä Gazzetta Ufficiale della Regione Siciliana nro 32).

Toiminnan harjoittamista ja päättämistä koskevat ehdot ja vaatimukset vahvistetaan edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 ja teollisuusviraston 30. lokakuuta 2003 antaman asetuksen nro 91 ja 20. lokakuuta 2004 antaman asetuksen nro 88 yhteydessä vahvistetuissa vakiosäännöissä (Disciplinare Tipo), jotka on julkaistu Sisilian hallintoalueen virallisessa lehdessä Gazzetta Ufficiale della Regione Siciliana nro 49, osa I (14. marraskuuta 2003) ja nro 46, osa I (5. marraskuuta 2004).

Hakemukseen liittyvät asiakirjat ovat nähtävänä kaivosalan aluehallintoon kuuluvassa hiilivedyistä ja geotermiikasta vastaavassa toimistossa osoitteessa Via Ugo La Malfa 101 C.A.P. 90146 Palermo.